kardosdrur/scandi-wiki huggingface dataset:
Brugeroplevelse

Brugeroplevelse, på engelsk forkortet til UX (User eXperience), involverer en persons adfærd, indstilling og følelser omkring brugen af et bestemt produkt, system eller service.

Brugeroplevelse inkluderer det praktiske, eksperimentelle, følelsesmæssig, meningsfyldte og værdsatte aspekt af menneske/computer-interaktion og -produktejerskab. Yderligere inkluderer det en persons opfattelse af systemaspekter som nytte, brugervenlighed og effektivitet. Brugeroplevelse kan betragtes som subjektiv i sin natur i den grad at det drejer sig om individuel opfattelse og tanker med hensyn til systemet. Brugeroplevelse er dynamisk dersom det konstant modificeres over tid. Dette sker på grund af ændret omstændigheder for brugen og ændringer til det individuelle system, så vel som en bredere brugskontekst i hvilken det evt. kan forefindes.

Definition  

Den internationale ISO 9241-210, standard definerer brugeroplevelse som “en persons oplevelse og respons på resultatet fra brugen eller den forventede brug af et produkt, et system eller en service”. 

I følge ISO 9241 note 3 inkludere brugeroplevelsen alle brugerens følelser, tro, præferancer, opfattelse af, psykologiske respons og handlinger før, under og efter brugen af produktet, systemet eller servicen. 

ISO standarden oplister også tre faktorer der kan influerer på brugeroplevelsen:

- System 

- Brugeren  

- Kontekst for brug

Forbedring af brugeroplevelsen på internettet  
Ved at forbedre brugeroplevelse på en hjemmeside kan personen eller organisationen bag siden hjælpe brugeren med at opfylde deres intention for brugen af hjemmesiden samt øge den kommercielle værdi af siden.

Forbedringen af brugeroplevelsen kan bl.a. ske ved at personen eller organisationen bag hjemmesiden stiller brugere i sidens målgruppe spørgsmål som: 
- Hvad er det første indtryk du får når du lander på denne side? 
- Kan du finde frem til relevant information? 
- Kan du finde frem til de knapper der kan opfylde din intention? 
- Hvilke følelser vækker denne side hos dig? 

Efterfølgende kan en dybdegående analyse af brugernes besvarelser danne grundlag for forbedrings hypoteser. Disse forbedringer kan føre til en øget kommerciel værdi af hjemmesiden.

Kilder

Eksterne links 
 Alternativ definition fra FatDUX Group ApS  med uddybende tekst
 

Menneske-datamaskine interaktion
Gitte Brøgger Led

Gitte Brøgger Led (født 21. september 1983 i Ejby) er en tidl. dansk håndboldspiller, der har spillet for GV Ejby, GOG, Team Tvis Holstebro, SK Århus og FCM Håndbold.

Efter sæsonen 12/13 tog hun valget om at stoppe med at spille håndbold på topplan. Hun havde flere tilbud på hånden, men ville gerne stoppe på toppen, og hun valgte derfor at stoppe karrieren. 
I efterårssæsonen 13/14 gjorde hun kort comeback for FCM Håndbold pga. en skade hos Fie Woller.
Et år efter karrierestoppet og et lille barn senere fik SK Århus' cheftræner Jesper Holmris overtalt hende til at sige ja til at genoptage karrieren i SK Århus. Hun har selv udtalt, at hun savnede håndbolden og det konkurrenceelement, der følger med. Samtidig lokkede det at få lov til at spille liga håndbold igen.

Hun har også flere A-landskampe på CV'et

Kilder 
 European Handball Federation - Gitte Brøgger Led 
 Gitte Brøgger Led - SK Århus 
 Handball - Gitte Brøgger Led
 SK Århus-profil vender tilbage
 Gitte Brøgger Led flyver ind fra London 
 Holmris begejstret for Brøgger Led comeback 

Håndboldspillere fra SK Aarhus
Håndboldspillere fra Danmark
Hella (flertydig)

Hella kan henvise til

 Hella (Hella KGaA Hueck & Co.), en tysk producent af lygter m.v. til biler
 Et navn, beslægtet med Helle
 Hella (musiker), en keybordspiller i det finske band Lordi
 Hella (band), et amerikansk støjrockband
 Hella, Island, en mindre by på Island
 Flere mindre beboelser/byer i Norge har navnet Hella
Hella

Hella (fulde navn Hella KGaA Hueck & Co.) er en tysk producent af biludstyr med hovedsæde i Lippstadt. Virksomheden anvender mærket HELLA på sine produkter, der omfatter for- og baglygter, blinklys, elektronik hertil m.v. Hella beskæftiger omkring 23.000 ansatte over hele verden og er en af Tysklands 100 største virksomheder. 

Virksomheden blev grundlagt i 1899 som Metall-Industrie Akt.-Gesellschaft af Sally Windmüller. Dengang fremstillede virksomheden lys og lamper til droscher. Navnet Hella blev benyttet som varemærke i 1908 og for hele virksomheden fra 1910. Familien Hueck blev ejer af selskabet i 1923. I 1961 åbnede den første udenlandske fabrik i Australien.

Referencer

Eksterne henvisninger 

 Hellas hjemmeside

Fremstillingsvirksomheder fra Tyskland
Etableret i 1899
Bildelevirksomheder
For os

For os er det andet studiealbum fra den danske rapper og sangskriver Ankerstjerne, der udkom den 23. februar 2015 på ArtPeople. Albummet skulle oprindeligt udkomme den 10. november 2014, men måtte udskydes pga. manglende rettigheder til et sample.

Den første single, "Lille hjerte" (featuring Shaka Loveless) udkom den 25. august 2014. Singlen modtog i oktober 2014 guld. "Vent og se" (featuring Lille) udkom den 5. januar 2015. Albummets anden single, "Mit navn i lys" (featuring Lille og Isaac Kasule) udkom den 26. januar 2015. "Revolver" (featuring Kinck) udkom som albummets tredje single den 25. september 2015.

For os debuterede som nummer otte på hitlisten, med 947 solgte og streamede enheder i den første uge. I september 2015 modtog albummet guld for 10.000 solgte eksemplarer.

Spor

"De første kærester" indeholder melodi og tekst fra "De første kærester på månen" (2005) af tv·2.
"Hey Jimmy" indeholder en sample fra "Du Kan Gøre Hvad Du Vil" (2001) af Christian Brøns.

Hitliste

Ugentlige hitlister

Årslister

Certificeringer

Kilder 

Album fra 2015
Ankerstjerne-album
Kyndil

Kyndil er en Færøsk håndboldklub i Tórshavn, der blev etableret den 10. marts 1956. Kyndil har hold i mændenes og kvindernes bedste rækker, klubben har også flere hold i alle aldergrupper for børn og unge, for både piger og drenge, og i lavere rækker for voksne. Mændenes hold er Færøernes mest vindende hold i håndboldens Færøturnering, de har vundet færømesterskabet 30 gange. Damernes hold har vundet færømesterskabet 6 gange, sidste gang i 2013/14. Den færøske håndboldspiller Jóhan á Plógv Hansen startede sin håndboldkarriere hos Kyndil.

Referencer

Eksterne links 
Officiel hjemmeside

Håndboldklubber i Færøerne
Etableret i 1956
Lådden dueurt

Lådden dueurt (Epilobium hirsutum), også stavet lodden dueurt, er en flerårig, 80-150 centimeter høj plante i natlys-familien. Arten er oprindeligt vildtvoksende Europa, Nordafrika og Asien, men findes nu også indslæbt i Nordamerika og Sydafrika. Lådden dueurt er en kraftig plante med lange bløde, udstående hår og kortere kirtelhår. Kronbladene er rosa og 13-22 mm lange, cirka dobbelt så lange som bægerbladene. Støvfanget er firdelt.

Forekomst i Danmark 

I Danmark er lådden dueurt almindelig i rørsump, kærmoser, grøfter og væld. Den blomstrer her mellem juli og september.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Arne og Anna-Lena Anderberg: Den virtuella floran, Naturhistoriska riksmuseet 

Dueurt
Viasat Cup 2014

Viasat Cup 2014  var en  indendørsturnering i fodfold der afholdtes søndag  5. januar 2014 i Brøndby Hallen, som led i Brøndbys fejring af 60 års jubilæum. Turneringen bestod af i alt 16 kampe og blev vundet af Brøndby IF.

Puljer 
De 2 bedste hold i hver gruppe gik videre.

Pulje A

Pulje B

Slutspil

Overblik

Eksterne henvisninger
Om Viasat Cup på brondby.com
Fodbold i 2014
Fodboldturneringer i Danmark
HeroQuest

HeroQuest, også skrevet som Hero Quest', er et eventyr brætspil, der blev skabt af Milton Bradley i samarbejde med det britiske selskab Games Workshop sat i en fantasiverden baseret på deres senere Warhammer Fantasy univers. Omgivelserne sat i Warhammers gamle verden som vist på et kort trykt på bagsiden af Quest Bogen for Return of the Witch Lord-udvidelsespakken. Selve spillet er et spil system der tillader at gamemasteren (kaldet "Morcar" i den oprindelige engelske version, og de fleste lokaliseringer, men "Zargon" i USA og Canada) at oprette fangekældre i eget design ved hjælp af den medfølgende spilleplade, fliser, møbler og monstre.

Heltene 
De fire spilbare figurer tilbyder et udvalg af gameplay. Barbaren og dværgen er mere kamp-orienteret, mens troldmanden og elveren kan kaste trylleformularer. 

 Barbaren
 Dværgen
 Troldmanden
 Elveren

Udvidelser 
 HeroQuest "Kellar's Keep"
 HeroQuest "Return of the Witch Lord"
 HeroQuest "Adventure Design Kit"
 HeroQuest "Against the Ogre Horde"
 HeroQuest "Wizards of Morcar"
 HeroQuest "The Frozen Horror" \ "Barbarian Quest Pack"
 HeroQuest "The Mage of the Mirror" \ "Elf Quest Pack"

Brætspil
Warhammer-universet
Akron (flertydig)

Akron eller AKRON har flere betydninger:

Stednavne

Canada 
 Akron, Ontario

Sydafrika 
 Akron, Sydafrika

USA 
 Akron, Alabama
 Akron, Colorado
 Akron, Indiana
 Akron, Iowa
 Akron, Kansas
 Akron, Michigan
 Akron, Nebraska
 Akron, New York
 Akron, Ohio
 Akron, Pennsylvania
 Akron, West Virginia

Andet 
 USS Akron (ZRS-4)
Shadows Over Camelot

Shadows Over Camelot er et brætspil med Arthur-tema designet af Serge Laget og Bruno Cathala. Spillerne påtager sig rollerne som riddere af det runde bord (med muligheden for, at en spiller tager rollen som forræder) og spiller spillet ved at fuldføre forskellige opgaver. Spillet er kooperativt hvilket vil sige at spillerne spiller for en fælles sejr eller tab . Med mulighed for en forræder der spiller imod de andre.

Indhold 
20 siders reglbog
16 siders bog over opgaver
1 Camelot/Det runde bord spilleplade
3 yderligere dobbeltsidet quests (The Holy Grail, Excalibur og Lancelot/The Dragon)
7 våbenskjold (en per ridder)
7 standard terninger (en per ridder) og 1 særlige 8-sidet terning for belejringsmaskiner
30 Miniatures (7 riddere, 3 relics, 12 belejringsmaskiner, 4 saksere og 4 pikter)
16 sort / hvid sværd af det runde bord
168 kort (84 hvide, 76 sorte og 8 Loyal / Forræder kort)

Udvidelsespakker 
Der er udgivet en udvidelsespakke "Merlin's Company" udgivet i 2008. Pakken indenholder:
 En 4 siders reglbog
 Et nyt dæk af loyalitets kort, herunder et ekstra Forræder kort
 7 nye ridder våbenskjold
 1 figur af Sir Bedivere samt orange våbenskjold og terning
 1 Merlin figur samt resumé kort
 14 nye sorte kort (herunder 7 nye specielle sorte kort)
 23 nye Hvide kort (herunder 8 nye Special hvide kort)
 16 rejse-kort

Brætspil
Mesen

Mesen kan henvise til flere stednavne i Rusland:
 Mesen (flod) – en flod i Republikken Komi og Arkhangelsk oblast, Rusland
 Mesenbugten – en bugt i Hvidehavet i Rusland, Rusland
 Mesen (by) – en bebyggelse i Mesenskij rajon i Arkhangelsk oblast
 Mesen Lufthavn – en lufthavn i Arkhangelsk oblast, Rusland
 Mesenskij rajon – en rajon i Arkhangelsk oblast, Rusland
Charb

Stéphane Charbonnier (21. august 1967 – 7. januar 2015), kendt som Charb var en fransk journalist og karikaturtegner, som uden for Frankrigs grænser er bedst kendt for sit arbejde hos Charlie Hebdo hvor han blev ansat som redaktør i 2009. Her har han haft en ugentlig klumme med titlen "Charb n'aime pas les gens" (Charb holder ikke af mennesker).

I Frankrig er han tillige kendt for Maurice et Patapon, et antikapitalistisk par, som er hund og kat. Charb selv var erklæret kommunist og ateist. Hans tegninger er ofte blevet karakteriseret som kontroversielle og provokerende. Fra 2009 til 2015 var han chefredaktør på Charlie Hebdo. I denne periode var avisen udsat for to alvorlige attentater. Den 2. november 2011 blev denss lokaler brændt ned til jorden ved brug af en Molotov - cocktail, samme dag, som den planlagde en udgivelse ved navn "Sharia Hebdo". Attentatet fandt sted om natten, og ingen personer kom noget til.<ref>[http://www.bbc.co.uk/news/world-europe-15550350 French satirical paper Charlie Hebdo attacked in Paris],BBC, hentet 2. november 2011 </ref>

I begyndelsen af januar 2013 udgav redaktionen et tegneserienummer med titlen "La vie de Mahomet" ("Muhammeds liv", som den hævdede var af biografisk natur og bygget på muslimske tekster. Tiltaget blev modtaget med kritik fra blandt andet franske og tyrkiske myndigheder. Stephane Charbonnier var, bl.a. som følge af denne episode, en af de 11 personer, som ifølge propagandamagasinet Inspire'', der er tilknyttet al-Qaeda, bør dræbes. Dødslisten blev offentliggjort i 2013. Derfor fik Charb en personlig livvagt stillet til rådighed, men blev alligevel dræbt ved attentatet på sin arbejdsplads i januar 2015. Ugen før sin død bragte han en tegning, hvor der øverst stod: "Fortsat ingen attentater", hvortil en bevæbnet mand svarede: "Hør, vent. Vi har helt til slutningen af januar til at sende vore nytårshilsener". Om de trusler på livet, han havde været udsat for sagde han: "Jeg foretrækker at dø stående frem for at leve på knæ." 

Charbonnier var kendt som single og barnløs. De seneste tre år af sit liv dannede han dog par med Jeannette Bougrab, journalist og tidligere minister. Efter attentatet mod Charles Hebdo kritiserede hun sikkerhedsindsatsen. Om sin afdøde kæreste udtalte hun: "Jeg beundrede ham allerede før jeg blev forelsket i ham, og jeg elskede ham for det han var, en modig mand. Han anså sit liv for at være en mindre detalje, når han forsvarede sine idealer.”

Noter

Eksterne henvisninger 

Journalister fra Frankrig
Statholdergaarden (bygning)

Statholdergaarden er en fredet villa fra 1640, der ligger på Rådhusgata 11 i Kvadraturen i Oslo. Den blev opført af møntmester Peter Grüner.

Statholder Ulrik Frederik Gyldenløve boede i huset i slutningen af 1600-tallet, deraf navnet. Oprindeligt havde huset sadeltag med høje gavle, men dette blev erstattet med mansardtag i 1912.

Stukken blev lavet i 1700-tallet. Cleopatrarummet forestiller Cleopatras dramatiske død, hvor hun lader sig bide i brystet af en giftslange i senbarok -nyrokokostil.

Op gennom årene har flere restauranter holdt i gården; i 1914 åbnede skøjteløberen Axel Paulsen Cafe Anglais i første etage. Siden 1994 har køkkenchef Bent Stiansen drevet restauranten Statholdergaarden her og serverer gourmetmad. Restauranten fik én stjerne i Michelinguiden i 1998.

Litteratur 
 Finn Holden: Christian IVs by. Livet i Kvadraturen, side 71, Dreyers forlag Oslo, 2012,

Eksterne henvisninger 

 Staholdergaardeb på kulturminnesok.no
 Hjemmeside - restauranten

Bygninger, konstruktioner og anlæg i Oslo
Etableret i 1640
Bogué

Bogué (eller Boghé) er en by og en kommune i Brakna-regionen i det sydlige Mauretanien.

I 2013 var der ifølge en folketælling en befolkning på 40.341.

Byen har et gymnasium, men ikke et universitet. Der er planer om opførelse af et hospital i byen.

Referencer 

Byer i Mauretanien
Adel Bagrou

Adel Bagrou, ‏عدل بكرو, er en by og kommune i Hodh Ech Chargui regionen af det syd-østlige Mauretanien.

I 2013 havde byen en befolkning på 47.829.

Referencer 

Byer i Mauretanien
Jojoba-familien

Jojoba-familien (Simmondsiaceae) er en familie med én enkelt slægt (Jojoba-slægten), som rummer én enkelt art, nemlig den nedenstående. Alle dele af beskrivelsen skal derfor søges under denne art.

 Jojoba (Simmondsia chinensis)
Jojoba-slægten

Jojoba-slægten (Simmondsia) er en slægt, som kun rummer én enkelt art, nemlig den nedenstående. Alle dele af beskrivelsen skal derfor søges under denne art. Læg mærke til, at navnet let kan forveksles med Jujube (Ziziphus), som ganske vist tilhører en helt anden familie, nemlig Korsved-familien.

 Jojoba (Simmondsia chinensis)

Jojoba-familien
Statholdergaarden (restaurant)

Statholdergaarden er en norsk gourmetrestaurant i Oslo, der ligger i bygningen af samme navn fra 1640, som ligger på hjørnet af Rådhusgata og Kirkegata.

Statholdergaarden ledes af den Bocuse d'Or vindende kok Bent Stiansen og til hendes død i maj 2010 af hans kone Anette Stiansen. Restauranten blev etableret af parret i 1994; den modtog en stjerne i Michelinguiden i 1998 og dens vinudvalg blev nomineret til "Best of Award of Excellence" af Wine Spectator.

Menuen er baseret på norske råvarer og varierer efter årstiden.

Allerede i 1914 blev der åbnet en restaurant i bygningen, da skøjteløberen Axel Paulsen åbnede Cafe Anglais på 2. sal. Statholderens Krostue er en dansk kro i bygningen.

Referencer

Eksterne henvisninger 

Norske restauranter med Michelin-stjerne
Etableret i 1994
Kultur i Oslo
Lyngby Tekniske Skole

Lyngby Tekniske Skole var en uddannelsesinstitution i Kongens Lyngby på Mortonsvej.
Stedet havde tidligere huset Københavns Gardinfabrik og der havde været produktion på stedet frem til 1969.
Efter nedlæggelsen af produktionen lejede Lyngby Tekniske Skole sig ind i bygningerne.
Senere overtog uddannelsesinstitutionen dem, men i 2008 begyndte man at rive bygningerne ned og området blev udlagt til boliger.

Henvisninger 

Tekniske Skole
Tekniske skoler i Danmark
Statholdergaarden

Statholdergaarden kan henvise til flere artikler:

 Statholdergaarden (bygning) - bygning i Oslo fra 1640.
 Statholdergaarden (restaurant) - Michelinrestaurant i bygningen af samme navn.
Ostereistedt

Ostereistedt er en kommune med godt 900 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Ostereistedt, der har et areal på 28,5 km² ligger omkring 20 km syd for Bremervörde, og 7 km vest for Zeven. Ikommunen ligger ud over hovedbyen Ostereistedt, landsbyen Rockstedt. I nordøstenden af kommunen løber floden Oste.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Axel Fredrik Cronstedt

Baron Axel Fredrik Cronstedt (født 23. december 1722, død 19. august 1765) var en svensk mineralog og kemiker som opdagede grundstoffet nikkel i 1751. Cronstedt beskrev det som kupfernickel, hvilket kan oversættes til "forhekset kobber", fordi åren som det blev fundet i lignede kobber (kupfer). Han var elev af Georg Brandt, der opdagede cobalt i 1732. Cronstedt er en af grundlæggerne af moderne mineralogi og bliver beskrevet som grundlæggeren af John Griffin i hans bog A Practical Treatise on the Use of the Blowpipe fra 1827.

Cronstedt opdagede også mineralet scheelite i 1751. Han gav det navnet tungsten, hvilket betyder "tung sten" på svensk. Carl Wilhelm Scheele foreslog senere at man kunne udvinde et nyt metal fra mineralet. Metallet kendes som wolfram på dansk.

I 1753 blev Cronstedt valgt som medlem af Kungliga Vetenskapsakademien. I 1756 fandt han på termen zeolit efter at have varmet mineralet stilbit med en flamme. Ordet er sammensat af de græske ord ζέω (zéō), som betyder "at koge" og λίθος (líthos), der betyder sten.

Referencer

Eksterne henvisninger 
 A Practical Treatise on the Use of the Blowpipe af John Griffin, 1827, fra Google Book Search

Kemikere fra Sverige
Mineraloger fra Sverige
Svenskere i 1700-tallet
Dylan McDermott

Mark Anthony McDermott (født 26. oktober 1961 i Waterbury, Connecticut), bedre kendt som Dylan McDermott, er en amerikansk skuespiller.

McDermott gjorde sin debut i krigsfilmen Hamburger Hill (1987), som også havde blandt andre Steven Weber, Courtney B. Vance og Don Cheadle på rollelisten. Han var også med i Wolfgang Petersens actionfilm In the Line of Fire (1993) med Clint Eastwood, John Malkovich og Rene Russo og den romantiske komedie Three to Tango (1999) med Matthew Perry og Neve Campbell.

Den rolle han måske er mest kendt for er nok Bobby Donnell i TV-serien The Practice, som han medvirkede i 147 episoder fra 1997 til 2004. Han vandt en Golden Globe i 1999 for sin indsats der, og han blev også nomineret i 2000 og 2001. Han har i tillæg en Emmy-nomination at skilte med fra 1999.

Filmografi

Film

Fjernsyn

Eksterne henvisninger 

 

Skuespillere fra USA
Personer fra Waterbury
Rhade

Rhade er en kommune med godt 1100 indbyggere (2013) i Samtgemeinde Selsingen i den nordøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
I kommunen, der har et areal på 24,44 km², ligger landsbyerne Rhade og Rhadereistedt.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Hard Luck (Warm Guns-album)

Hard Luck er et opsamlingsalbum af den danske rockgruppe Warm Guns, der blev udgivet i 1990 af RCA / BMG Ariola Denmark. Det indeholder numre fra gruppens tre studiealbums, EPen 4 Heartbreakers Only og mini-livealbummet First Shot Live.

Spor

Medvirkende 
Warm Guns
 Lars Muhl – vokal, keyboards
 Lars Hybel – guitar, bas, kor
 Jacob Perbøll – bas, guitar
 Jens G. Nielsen – trommer
 Per Møller – guitar, kor
 Frank Lorentzen – guitar, keyboards
 Kaj Weber – bas, kor
 Troels Møller – trommer, percussion, kor
Øvrige musikere
 Georg Olesen – bas
 Pete Repete – keyboards
 Jeff King – kor 
 Leif Pedersen – Strygerarrangement

Referencer

Eksterne henvisninger 
 Hard Luck på Discogs.com 

Warm Guns-album
Opsamlingsalbum fra 1990
Stambus

Stambusser er buslinjer af høj kvalitet med hyppig drift, der udgør stammen i bybusnet i større byer. 

Stambusser fungerer på linje med og som supplement til undergrundsbaner, nærbaner og sporvogne i storbyer med hyppig drift på de vigtigste strækninger. I mellemstore byer, hvor undergrundsbaner ikke kan betale sig, kan de desuden træde i stedet for disse. I begge tilfælde er formålet at skabe hyppige, mere direkte og mere tilforladelige forbindelser end ved almindelige bybusser. I forhold til disse er driftstiden ofte længere, og i visse tilfælde køres endda døgnet rundt. For at dække den højere efterspørgsel på de vigtige strækninger, benyttes ofte større køretøjer så som 13,7 m-busser, ledbusser eller dobbeltdækkerbusser. Med deres overskuelige linjeføringer, hyppige drift og lange driftstid er stambusser nemmere at benytte end andre bybuslinjer, også uden kendskab til køreplaner.

Ved indførelse af stambusser i en given by sker der ofte omfattende ændringer af det eksisterende busnet, der i betydeligt omfang bliver udformet på ny. Filosofien bag er at tilbyde et koncept på linje med undergrundsbaner og nærbaner, hvilket typisk sker med særlige informationssystemer, oversigtskort og andre markeringer. Desuden kan der benyttes særlig bemaling, som i f.eks. Stockholm hvor blåbusslinjerne benytter blå busser til forskel fra de almindelige røde bybusser.

Alt afhængig af de lokale selskaber benyttes der forskellige betegnelser, f.eks. metrobus (Aalborg), Metrobuslinien (Berlin, der også har Metrotram), blåbusslinje (Stockholm), stombussar (Göteborg m.fl.), huvudlinjer (Malmö) eller A-bus (København og Aarhus)

Busser